CELEX: 62008CO0039
Language: ro
Date: 2009-02-12
Title: Ordonanța Curții (camera a șasea) din data de 12 februarie 2009.#Bild digital GmbH & Co. KG, fost Bild.T-Online.de AG & Co. KG (C-39/08) şi ZVS Zeitungsvertrieb Stuttgart GmbH (C-43/08) împotriva Präsident des Deutschen Patent- und Markenamts.#Cerere având ca obiect pronunțarea unei hotărâri preliminare: Bundespatentgericht - Germania.#Articolul 104 alineatul (3) primul paragraf din Regulamentul de procedură - Directiva 89/104/CEE - Cereri de înregistrare a unei mărci - Examinare de la caz la caz - Neluarea în considerare a deciziilor anterioare - Inadmisibilitate vădită.#Cauze conexate C-39/08 și C-43/08.

Ordonanța Curții (Camera a șasea) din 12 februarie 2009 — Bild digital și ZVS Zeitungsvertrieb Stuttgart/Präsident des Deutschen
            Patent- und Markenamts
      (Cauzele conexate C‑39/08 și C‑43/08)
      „Articolul 104 alineatul (3) primul paragraf din Regulamentul de procedură — Directiva 89/104/CEE — Cereri de înregistrare a unei mărci — Examinare de la caz la caz — Neluarea în considerare a deciziilor anterioare — Inadmisibilitate vădită”
      Apropierea legislațiilor — Mărci — Directiva 89/104 — Refuzul înregistrării sau nulitatea — Înregistrare anterioară a mărcii în anumite state membre — Incidență [Directiva 89/104 a Consiliului, art. 3 alin (1) lit. (b) și (c)] (a se vedea punctul 19)
      Obiectul
      
         
               Cerere de pronunțare a unei hotărâri preliminare — Bundespatentgericht (Germania) — Interpretarea articolului 3 din Prima
                  directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci
                  (JO L 40, p. 1, Ediție specială, 17/vol.1, p. 92) — Examinarea cererilor de înregistrare a mărcilor de la caz la caz, fără
                  luarea în considerare a deciziilor anterioare pronunțate în situații similare — Refuzul înregistrării unei mărci adresat unui
                  solicitant titular al unei serii de mărci similare
               
            Dispozitivul
      
         
                   
               
               
                  
               
               
                  	Autoritatea competentă a unui stat membru chemată să se pronunțe cu privire la o cerere de înregistrare a unei mărci nu este
                     obligată să înlăture motivele de refuz al înregistrării precizate la articolul 3 alineatul (1) literele (b) și (c) din Prima
                     directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci,
                     astfel cum a fost modificată prin Decizia 92/10/CEE a Consiliului din 19 decembrie 1991, și să admită respectiva cerere pentru
                     motivul că semnul a cărui înregistrare ca marcă s‑a solicitat este compus în mod identic sau comparabil cu un semn a cărui
                     înregistrare ca marcă a fost deja acceptată de această autoritate și care se referă la produse sau la servicii identice sau
                     similare.